
La Vecernie 


După obişnuitul psalm, se cântă: Fericit bărbatul..., starea întâi. La Doamne, stri- 
gat-am..., se pun stihirile pe 8, glasul al 5-lea: 


Podobie: Ceea ce eşti bucuria cetelor cereşti şi pe pământ oamenilor tare folo- 
sitoare, prea curată Fecioară miluieşte-ne pe noi cei ce scăpăm la tine. Că nădejdile 
noastre, după Dumnezeu, întru tine le-am pus, Născătoare de Dumnezeu. 


Împodobeşte, Athonule, bucură-te, şi te veseleşte, locaşul Iverului, că iată vine pe 
mare icoana Maicii lui Dumnezeu cea minunată, de îngeri înconjurată, care stră- 
luceşte cu lumină neapusă, gonind întunericul scârbelor şi al grijilor şi pe toţi lu- 
minând cu razele milei sale. 


Către tine cad, Doamnă, cetele călugărilor şi adunările pustnicilor, şi, cu dragoste 
privind la icoana ta cea sfântă, strigă ţie: “Vino la noi, Maică bună; îndură-te spre 
cei ce te cinstesc pe tine şi ne dăruieşte nouă chipul tău cel sfânt întru arvună de 
milă şi mântuire!” 


O, prea slăvită minune! Precum lui Moise în Sinai s-a arătat oarecând rugul, cu foc 
arzând şi rămânând nears; aşa şi chipul prea nevinovatei Născătoarei de Dumnezeu 
cu foc se îmbracă şi rămâne nears, luminându-ne şi pe noi, cei ce suntem întru în- 
tuneric, şi păzindu-ne nevătămaţi în cuptorul ispitelor şi al necazurilor. 


Vino, Gavriile, pogoară-te în mare cu picioarele neudate şi primeşte în braţele tale 
icoana Maicii lui Dumnezeu, spre bucuria Athonului, întru îngrădirea locaşului 
Iverului şi spre mângâierea tuturor credincioşilor. 


Născătoare de Dumnezeu, Fecioară, ajutătoarea cea puternică, acum locaşul Iveru- 
lui întru tine se laudă şi se veseleşte, avându-te pe tine apărătoare neruşinată şi zid 
nesurpat, temelie neclintită, păzitoare neadormită: nu înceta, Doamnă, cu rugăciu- 
nile tale, totdeauna a izbăvi locaşul tău şi pe toţi oamenii de toate ispitele. 


Dăruieşte mângâiere robilor tăi, curată, celor ce sunt cuprinşi de ispite şi înalță cor- 
nul credincioşilor, de Dumnezeu Născătoare; mântuieşte, cu rugăciunile tale, lo- 
caşul acesta şi oraşele cele pravoslavnice, întăreşte asupra vrăjmaşilor pe poporul 
cel ce te slăveşte şi apără pe toţi credincioşii, cei ce te laudă pe tine. 


Prea curatâ icoana ta, Născătoare de Dumnezeu, Fecioară, este doctorie duhov- 
nicească pentru toată lumea, către aceasta dar alergăm, închinându-ne ţie, o cinstim 


şi o sărutăm pe ea, luând prin ea darul tămăduirilor de neputinţele sufleteşti, şi de 
patimile trupeşti, cu rugăciunile tale, ne slobozim. 


Ca şi cu o porfiră împărătească şi cu vison, cu icoana ta şi a Fiului tău, Născătoare 
de Dumnezeu, locaşul Iverului luminându-se, se împodobește cu minunile, şi cu 
arătarea sa, astăzi cheamă pe toţi să prăznuiască, strălucind cu darul Sfântului Duh 
mai presus decât lumina soarelui, vărsând spre cei bolnavi şi neputincioşi izvorul 
vindecării, şi tuturor dăruind mare milă. 


Slavă..., Și acum..., glasul al 8-lea 


O, Maică prea bună, Doamnă, Născătoare de Dumnezeu, Fecioară! Nu ne lepăda 
pe noi, smeriţii robii tăi, cei ce aducem nevrednice rugăciuni înaintea prea curatei 
icoanei tale. Ceea ce eşti mai cinstită decât toată făptura şi mai slăvită decât toate 
cele pămânţesti, caută spre noi, cei ce întru smerenie, cu lacrimi, aducem aceste 
rugăciuni şi toată nădejdea spre tine o punem. Izbăveşte de toate nevoile şi năpa- 
stele pe cei ce se închină ţie cu credință. 


Vohod: Lumină lină a sfintei slave a Tatălui ceresc, Celui fără de moarte, a 
Sfântului, Fericitului, lisuse Hristoase, venind la apusul soarelui, văzând lumina 
cea de seară, lăudăm pe Tatăl şi pe Fiul şi pe Sfântul Duh, Dumnezeu; vrednic eşti 
în toată vremea a fi lăudat de glasuri cuvioase, Fiul lui Dumnezeu, Cel ce dai viaţă, 
pentru aceasta lumea Te slăveşte. 


Prochimenul zilei 
Paremiile 


De la Facere, citire: 
(XĂVIII, 10-17) 


Iar Iacov, ieşind din Beer-Şeba, s-a dus la Haran. Ajungând însă la un loc, a rămas 
să doarmă acolo, căci asfinţise soarele. Şi, luând una din pietrele locului aceluia şi 
punându-şi-o căpătâi, s-a culcat în locul acela. Şi a visat că era o scară, sprijinită pe 
pământ, iar cu vârful atingea cerul, iar îngerii lui Dumnezeul se suiau şi se pogorau 
pe ea. Apoi S-a arătat Domnul în capul scării şi i-a zis: „Eu sunt Domnul Dumne- 
zeul lui Avraam, tatăl tău şi Dumnezeul lui Isaac. Nu te teme! Pământul pe care 
dormi ţi-l voi da ţie şi urmaşilor tăi. Urmaşii tăi vor fi mulţi ca pulberea pământului 
şi tu te vei întinde la apus şi la răsărit, la miazănoapte şi la miazăzi, şi se vor 
binecuvânta întru tine şi întru urmaşii tăi toate neamurile pământului. lată, Eu sunt 
cu tine şi te voi păzi în orice cale vei merge, te voi întoarce în pământul acesta, şi 


nu te voi lăsa până nu voi împlini toate câte ţi-am spus”. lar când s-a deşteptat din 
somnul său, lacov a zis: „Domnul este cu adevărat în locul acesta şi eu n-am ştiut!” 
Și, spăimântându-se lacov, a zis: „Cât de înfricoşător este locul acesta! Aceasta nu 
e alta fără numai casa lui Dumnezeu, aceasta e poarta cerului!” 


De la Ieşire citire 

(III, 1-5) 
Moise păştea oile lui letro, socrul său, preotul din Madiam. Şi au adus oile sub 
pustie, şi au intrat în muntele lui Dumnezeu, Horiv. Şi s-a arătat lui îngerul 
Domnului în pară de foc din rug, şi a văzut, că rugul arde cu foc, şi rugul nu se 
mistuia. ŞI a zis Moise: “Mergând mai aproape, voi vedea această vedere mare, ce 
este că rugul nu se mistuieşte.” lar dacă a văzut Domnul că se apropie să vadă, l-a 
strigat pe el Domnul din rug zicând: “Moise, Moise!” lar el a zis: “Ce este, 
Doamne?” şi Domnul a zis: “Nu te apropia aici, dezleagă încălțămintea din pi- 
cioarele tale, că locul în care stai tu, pământ sfânt este.” 


De la Ieşire citire 

(XIII, 18-22) 
Și a abătut Dumnezeu pe norod de la calea cea din pustie, către Marea Roşie. lar 
fiii lui Israil, al cincilea neam, au ieşit din pământul Egiptului. Şi a luat Moise 
oasele lui Iosif cu sine; căci cu jurământ a jurat Iosif pe fiii lui Israil, zicând: “Cu 
cercetare va cerceta pe voi Domnul, ci să luaţi împreună cu voi oasele mele de 
aici”. Şi, purcezând fiii lui Israil din Socrod, au tăbărât în Odom, lingă pustie. Şi 
Dumnezeu îi povăţuia pe ei ziua cu stâlp de nor, arătându-le lor calea, iar noaptea - 
cu stâlp de foc, ca să le lumineze lor. Şi n-a lipsit stâlpul de nor ziua şi stâlpul de 
foc noaptea, înainte a tot norodul. 


La Litie 
Stihira hramului şi stihirile Născătoarei, glasul al 8-lea: 


Veniţi, iubitorilor de praznice şi adunarea pustnicilor, cu credinţă adunându-ne, să 
aducem cântări de laude Fecioarei Maria. Că astăzi a sosit luminată prăznuire a 
arătării cinstitei icoanei ei, Iversca, înaintea căreia, stând cu frică şi cu dragoste, să 
cântăm Născătoarei de Dumnezeu: “Bucură-te, bucuria tuturor cea nespusă; bu- 
cură-te, ceea ce ne luminezi pe noi cu chipul tău cel sfânt; bucură-te, lauda tuturor 
şi întărire; bucură-te, mântuirea sufletelor noastre.” 


Ce te vom numi pe tine, Născătoare de Dumnezeu, Fecioară? Oare stâlp de foc, 
care ne povăţuieşte la veşnica moştenire? Oare zid tare? Că tu aperi pe neamul pra- 


voslavnicilor. Ori păzitoare neadormită? Că păzeşti şi mântuieşti locaşul acesta. 
Asemenea şi noi, fiind izbăviţi de necazurile ce vin asupra noastră, să strigăm Stă- 
pânei: “Bucură-te, pricina bunătăţilor, nădejdea creştinilor cea tare”. 


Slavă..., Și acum..., glasul al 5-lea 


Se bucură Athonul, dănţuieşte locaşul Iverului, prăznuieşte şi toată ţara noastră, că 
Maica lui Dumnezeu cu milostivire ne-a cercetat pe noi cu icoana sa cea făcătoare 
de minuni, prin care ne dăruieşte ajutor întru necazuri, mângâiere întru scârbe, 
vindecare de boli, izbăvire din nevoi şi tuturor le dă mare milă. 


La Stihoavnă 
Stihirile, glasul al 4-lea: 


Podobie: Casa Efratei, cetate sfântă, a proorocilor mărire; împodobeşte-ţi casa în- 
tru care Cel dumnezeiesc se naşte. 


Astăzi lăudăm slăvita arătarea icoanei tale, Născătoare de Dumnezeu cea fără pri- 
hană, şi prăznuim apărarea noastră de la tine. Că fiind Maica vieţii, rogi pe Hristos 
Dumnezeul nostru pentru noi, cei ce am pus nădejde tare spre tine, povăţuitoarea 
cea nemincinoasă a mântuirii noastre. 


Stih: Pomeni-voi numele Tău întru tot neamul şi neamul. 

Să lepădăm, credincioşilor, întristarea, că iată, ca al doilea rug arzând, icoana Năs- 
cătoarei de Dumnezeu, ce se priveşte de călugării Athonului, s-a arătat spre cu- 
răţire păcătoşilor. 

Stih: Ascultă, fiică şi vezi, şi pleacă urechea ta. 

Dând semn, că întru călătoria vieţii, tu nouă ne eşti povăţuitoare, te arăţi, Maica lui 
Dumnezeu, în stâlp de foc, ca pe noi, cei rătăciţi, să ne duci pe calea către lo- 
caşurile cele veşnice. 

Slavă..., Și acum..., glasul al 5-lea 

Veniţi, călugării toţi şi cei din lume, să proslăvim pe prea curata Fecioară, Născă- 


toare de Dumnezeu, că pentru sfânta icoană astăzi sunt în mare căile ei şi cărările ei 
în ape multe, că de la Niceea în stâlp de foc apa mării o trece către Athon şi, cu 


venirea sa, dar credincioşilor dăruieşte. Deci noi, luminaţi fiind cu razele darului, 
pe mijlocirea mântuirii noastre o fericim. 


La binecuvântarea pâinilor 


Troparul, glasul 1-îi: Obrăznicia celor ce urăsc chipul Domnului şi stăpânirea 
necredincioşilor celor fără de Dumnezeu, venit-au în Niceea, şi fără omenie, cei 
trimişi muncesc pe văduva care, cu bună credinţă, cinstea icoana Maicii lui Dum- 
nezeu, iar aceea, în felul său, noaptea a slobozit icoana în mare, strigând: “Slavă 
ție, Curată, că marea cea netrecută dă ție spatele sale; slavă, călătoriei tale celei 
drepte, ceea ce eşti una nestricată!” (de două ori) 


Apoi aceasta: Născătoare de Dumnezeu, Fecioară, bucură-te! Ceea ce eşti plină de 
har, Marie, Domnul este cu tine. Binecuvântată eşti tu între femei şi binecuvântat 
este rodul pântecelui tău, că ai născut pre Mântuitorul sufletelor noastre (o dată) 


La Utrenie 
La Dumnezeu este Domnul... 


Troparul praznicului, glasul 1-îi: Obrăznicia celor ce urăsc chipul Domnului şi 
stăpânirea necredincioşilor celor fără de Dumnezeu, venit-au în Niceea, şi fără 
omenie, cei trimişi muncesc pe văduva care, cu bună credinţă, cinstea icoana 
Maicii lui Dumnezeu, iar aceea, în felul său, noaptea a slobozit icoana în mare, 
strigând: “Slavă ție, Curată, că marea cea netrecută dă ţie spatele sale; slavă, 
călătoriei tale celei drepte, ceea ce eşti una nestricată!” (de două ori) 


Slavă..., Și acum..., 


Alt tropar, acelaşi glas: De la sfântă icoana ta, o, Stăpână de Dumnezeu Năs- 
cătoare, îndestul se dau vindecări şi tămăduiri, celor ce cu credinţă şi cu dragoste 
aleargă către dânsa. Aşa, ceea ce eşti bună, cercetează şi neputinţa mea, şi mi- 
luieşte sufletul meu, şi trupul îmi vindecă, cu darul tău, prea curată. (o dată) 


După catisma întâi, se cântă sedealna, glasul I-îi: 


Podobie: Mormântul Tău, Mântuitorule, ostaşii străjuindu-l, morţi s-au făcut de 
strălucirea îngerului ce s-a arătat, care a vestit femeilor Învierea. Pe Tine Te 
mărim, Pierzătorul stricăciunii, la Tine cădem, Cel ce ai înviat din mormânt la 
Unul Dumnezeul nostru. 


Arătarea chipului feţei tale cel prea strălucit, bucurie aduce tuturor credincioşilor şi 
locaşului Iverului dăruieşte apărătoare neadormită şi izbăvire din nevoi. Pentru 
aceea, cântăm ţie, Preacurată, acopere-ne pe noi pururea cu acoperământul tău. 


Slavă..., Și acum..., glasul al 8-lea 


Aceasta este ziua Domnului, bucuraţi-vă, noroade, că iată nor de lumină purtător 
minunat în văzduh se întinde şi în stâlp de foc, înaintea Athonului se arată, una şi 
pe Unul Hristos ţinând pe mâinile sale de Maică, pe Ziditorul lumii, spre mântuirea 
sufletelor noastre. 


După a doua catismă, sedealna, glasul al 3-lea: 


Astăzi, luminat se veselesc locuitorii Athonului, săvârşesc mulțime de cântări, 
cinstesc cu dragoste pe cea nevinovată, se împodobesc cu mărimea darului, pe care 
l-au primit cu venirea icoanei prunce celei fără prihănă, care luminează cu razele 
cunoştinţei de Dumnezeu, pe cei ce, cu bună credinţă, o laudă pe ea. 


Slavă..., Și acum..., glasul al 5-lea 


Minune prea slăvită se vede astăzi, cum pe ape se arată icoana cea purtătoare de 
foc a dumnezeieştii prunce şi raze minunate sloboade, şi petrecerea pustnicilor cu 
minune mântuieşte. Pentru aceasta, cu mulțumită, strigăm: “Bucură-te, cea plină de 
dar!” 


Se cântă polieleul: „Cuvânt bun”. 


Polieleul : https://www.youtube.com/wateh?y=yHxJFCkOW Wo 


Apoi aceste mărimuri: 


Mărimu-te pe tine, Preasfântă Fecioară, de Dumnezeu aleasă Pruncă şi cinstim 
icoana ta cea sfântă, prin care verşi tămăduiri tuturor celor ce cu credinţă aleargă la 
tine. 


Cu aceste stihuri: 

1. Adu-Ţi aminte, Doamne, de David şi de toate blândeţile lui. 

2. Lucruri minunate s-au grăit despre tine, cetatea lui Dumnezeu. 
3. Din rodul pântecelui tău voi pune pe scaunul tău. 


4. Sfinţit-a locaşul Său, Cel Preaînalt; Dumnezeu este în mijlocul lui, de aceea nu 
se va clinti. 

5. Casei Tale se cuvine sfinţenie, Doamne, întru lungime de zile. 

6. Binecuvântat este Dumnezeu în veac şi în veacul veacului. 

Iar după sfârşitul stihurilor, se cântă: 


Slavă..., glasul 1-îi 


Slavă Ţie, Treime Sfântă: Părinte, Cuvinte şi Duhule Sfinte, zicând: Slavă Ţie 
Dumnezeule. 


Şi acum..., acelaşi glas 


Bucură-te, ceea ce eşti cu dar dăruită, Marie, Domnul este cu tine, zicând: şi prin 
tine cu noi. 


Aliluia, Aliluia, Aliluia, Slavă Ţie Dumnezeule. (de 3 ori) 

După polieleu, sedealna, glasul al 8-lea: Cine va spune mărirea ta, Născătoare de 
Dumnezeu, căci cu arătarea icoanei tale, ai adus la mirare pe toţi cei drept cre- 
dincioşi, tămăduind multe neputinţe şi boli vindecând. O, prea milostivă Stăpână, 
nu ne lipsi pe noi şi acum de apărarea ta, ci, cu rugăciunile tale, apără şi mântuieşte 
pe bine credinciosul nostru popor şi pe toată a lui Hristos iubitoare oaste, cu pu- 
terea ta o îngrădeşte, ca, lăudându-ne cu tine şi toată nădejdea noastră spre tine 
având, să nu ne ruşinăm în veci. 


Slavă..., Şi acum..., aceeaşi 


Antifonul întâi, glasul al 4-lea. Din tinerețile mele multe patimi se luptă cu mine, ci 
însuți mă sprijineşte, şi mă mântuieşte, Mântuitorul meu. 


Prochimen , glasul al 3-lea: Pomeni-voi numele tău în tot neamul şi neamul. 
Stih: Răspuns-a inima mea cuvânt bun. 
Toată suflarea... 


Sfânta Evanghelie de la Luca 


39.Și în acele zile, sculându-se Maria, s-a dus în grabă în ţinutul muntos, într-o 
cetate a seminţiei lui Iuda. 

40.Şi a intrat în casa lui Zaharia şi a salutat pe Elisabeta. 

41.lar când a auzit Elisabeta salutarea Mariei, pruncul a săltat în pântecele ei şi 
Elisabeta s-a umplut de Duh Sfânt, 

42.Şi cu glas mare a strigat şi a zis: Binecuvântată eşti tu între femei şi bine- 
cuvântat este rodul pântecelui tău. 

43.Și de unde mie aceasta, ca să vină la mine Maica Domnului meu? 

44. Că iată, cum veni la urechile mele glasul salutării tale, pruncul a săltat de bu- 
curie în pântecele meu. 

45.Şi fericită este aceea care a crezut că se vor împlini cele spuse ei de la 
Domnul. 

46.Şi a zis Maria: Măreşte sufletul meu pe Domnul. 

47..Și s-a bucurat duhul meu de Dumnezeu, Mântuitorul meu, 

48.Că a căutat spre smerenia roabei Sale. Că, iată, de acum mă vor ferici toate 
neamurile. 

49. Că mi-a făcut mie mărire Cel Puternic şi sfânt este numele Lui. 

56.Și a rămas Maria împreună cu ea ca la trei luni; şi s-a înapoiat la casa sa. 


1. Miluieşte-mă, Dumnezeule, după mare mila Ta 

2. Şi după mulțimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4, Că fărădelegea mea eu o cunosc şi păcatul meu înaintea mea este pururea. 

5. Ţie unuia am greşit şi rău înaintea Ta am făcut, aşa încât drept eşti Tu întru 
cuvintele Tale şi biruitor când vei judeca Tu. 

6. Că iată întru fărădelegi m-am zămislit şi în păcate m-a născut maica mea. 

7, Că iată adevărul ai iubit; cele nearătate şi cele ascunse ale înţelepciunii Tale 
mi-ai arătat mie. 

8. Stropi-mă-vei cu isop şi mă voi curăţi; spăla-mă-vei şi mai vârtos decât zăpada 
mă voi albi. 

9. Auzului meu vei da bucurie şi veselie; bucura-se-vor oasele mele cele smerite. 
10. Întoarce faţa Ta de la păcatele mele şi toate fărădelegile mele şterge-le. 

11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 


15. Izbăveşte-mă de vărsarea de sânge, Dumnezeule, Dumnezeul mântuirii mele; 
bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 

17. Că de ai fi voit jertfă, Ţi-aş fi dat; arderile de tot nu le vei binevoi. 

16. Jertfa lui Dumnezeu: duhul umilit; inima înfrântă şi smerită Dumnezeu nu o 
va urgisi. 

19. Fă bine, Doamne, întru bună voirea Ta, Sionului şi să se zidească zidurile 
Ierusalimului. 

20. Atunci vei binevoi jertfa dreptăţii, prinosul şi arderile de tot; atunci vor pune 
pe altarul Tău viței. 


Slavă..., glasul al 2-lea 


Pentru rugăciunile Născătoarei de Dumnezeu, Milostive, curăţeşte mulţimea 
greşelilor noastre. 


Și acum..., iarăşi aceasta 


Stih: Miluieşte-ne, Dumnezeule, după mare mila Ta şi, după mulţimea îndu- 
rărilor Tale, curăţeşte fărădelegile noastre. 


Şi stihira, glasul al 6-lea: Arătarea icoanei tale celei minunate când a sosit, atunci 
părinţii Athonului, văzând stâlp de foc pe mare, de frică fiind cuprinşi, erau întru 
nedumerire. lar Gavriil, ca un al doilea Petru, pe mare umblând, cu lacrimi striga 
ție: “O, Preasfântă, vino şi păzeşte moştenirea ta de vrăjmaşi nevătămată!” 


Canoanele 


Canonul de umilinţă către Preasfânta Stăpâna noastră Născătoare de 
Dumnezeu pe 12 


alcătuire a lui Gherasim monahul, 
glasul al 5-lea 


Cântarea 1 


Irmos: Pe Faraon, cel ce se purta în căruţă, l-a cufundat toiagul lui Moise, cel ce a 
făcut minuni de demult, în chipul crucii lovind şi despărțind marea. Şi pe Israil 
fugătorul, mergătorul cel pedestru, l-a mântuit, pe cel ce cântă cântare lui Dum- 
nezeu. 


Preacurată, primeşte laudă din buze spurcate precum odinioară Fiul tău, Dum- 
nezeul meu şi Domnul, au primit doi bani ai văduvei, şi-mi dăruieşte dezlegare de 
greşeli, ca, după datorie, să te măresc pe tine. 


Cântare îngerească se cuvine ţie, Maica lui Dumnezeu, căci cu înstrăinare ai născut 
pe Ziditorul acelora, dar şi de la noi primeşte, Stăpână, aceste cucernice rugăciuni, 
ca să cântăm Domnului, căci cu slavă S-a proslăvit întru neputinţa noastră. 


Inchegatu-s-au apele, închegatu-s-au şi valurile în mijlocul mării, purtând icoana 
ta, Maica lui Dumnezeu. Intăreşte şi inima mea ce se clatină pe piatra poruncilor 
lui Hristos. 


Ajutătoare şi acoperitoare ai fost, Fecioară, locaşului Iverului, afundând în mare 
oştile lui Amira cu corăbiile lui. Ineacă dar în adâncimea milei Fiului tău, toate 
patimile mele cele sufleteşti şi greşelile mele cele fără de număr. 


Catavasie: Deschide-voi gura mea şi se va umplea de Duhul, şi cuvânt răspunde- 
voi Împărătesei Maici şi mă voi arăta luminat prăznuind şi voi cânta minunile ei 
bucurându-mă. 


Cântarea a 3-a 


Irmos: Cel ce ai întărit cerurile cu pricepere şi ai întemeiat pământul peste ape, 
întăreşte-mă pe piatra poruncilor Tale, Hristoase, că nu este Sfânt afară de Tine, 
Unule Iubitorule de oameni. 


Intăreşte inima mea întru nădejde spre tine, Maica lui Dumnezeu, scoate toată 
mândria şi înălțarea din mintea mea cea întunecată, ca să strig: “Nu este Sfânt ca 
Dumnezeul nostru!” 


Tu, o, Maica lui Dumnezeu! Pe cei neputincioşi ii încingi cu putere, pe cei flămân- 
zi îi saturi; cercetează şi neputința mea, şi mă satură pe mine, cel flămând şi în- 
setat, cu Pâinea vieţii, care, prin pântecele tău cel fecioresc, S-a pogorât din cer pe 
pământ. 


Ridică-mă, Stăpână, de la pământ pe mine, lipsitul, şi din gunoiul păcatului scoală 
pe sărman; dă-mi rugăciune mie, celui ce mă rog, ca mărindu-te, să laud arătarea 
ta. 


Mintea mea cea neroditoare arat-o aducătoare de roduri, Fecioară prea bună, ceea 
ce te-ai născut din cea stearpă, că tu, cu arătarea icoanei tale, dai rodurile tuturor 
bunătăţilor. 


Sedealna, glasul al 4-lea: Astăzi a sosit prăznuirea cea luminată a apărătoarei 
noastre, să salte făptura şi adunările oamenilor să dănțuiască, că ne cheamă pe noi 
Preasfânta Născătoare de Dumnezeu, ca să vedem icoana ei cea de foc purtătoare, 
care cu razele milei străluceşte pe cei credincioşi. Pentru aceea, bucurându-ne, să 
strigăm: “Mântuieşte, Doamnă, de foamete, de foc, de sabie şi din nevoi, pe noi, 
cei care cinstim arătarea icoanei tale!” 


Slavă..., Și acum..., iarăşi aceasta 
Cântarea a 4-a 


Irmos: Tu eşti tăria mea, Tu şi puterea mea, Tu, Dumnezeul meu, Tu, bucuria 
mea, Cel ce n-ai lăsat sânurile părinteşti şi a noastră sărăcie o ai cercetat. Pentru 
aceasta, cu proorocul Avacum strig către Tine: "Slavă puterii Tale, lubitorule de 
oameni!” 


Acoperit-au cerurile bunătatea ta, Maica lui Dumnezeu, şi tot pământul s-a umplut 
de lauda ta, pune dar dragostea cea puternică a tăriei tale şi asupra mea, cel dez- 
nădăjduit. 


Pregătind mergerea icoanei tale celei minunate, adâncul şi-a dat glasul său, săltat-a 
soarele, şi strălucirea ei ca lumina s-a făcut; tu dar ai ieşit spre mântuirea oamenilor 
ŞI ai venit ca să mântuieşti moştenirea ta. 


Auzind călugării auzul venirii tale, s-au temut, iar cunoscând lucrurile tale, s-au în- 
spăimântat; tulburându-se dar cândva şi sufletul meu, adu- ţi aminte de milostivirea 
ta, Stăpână, ca să-ţi strig: “Slavă apărării tale, Maica lui Dumnezeu!” 


Tu eşti tăria şi puterea mea, Născătoare de Dumnezeu, întru tine mă voi odihni în 
ziua scârbei mele şi prin tine mă voi sui din latura nemerniciei la moştenirea cea 


cerească, şi mă voi bucura de Domnul şi Dumnezeu Mântuitorul meu. 


Cântarea a 5-a 


Irmos: Pentru ce m-ai lepădat de la faţa Ta, Cel ce eşti lumină neapusă, şi m-a 
acoperit întunericul cel străin pe mine, ticălosul. Ci mă întoarce la lumina po- 
runcilor Tale, îndreptează căile mele, rogu-mă. 


Vezi, curată, pe poporul turmei tale, cel ce din noapte mânecă şi stă în preajma 
icoanei tale celei de Dumnezeu prea slăvite, cerşindu-şi dezlegare de păcate şi în- 
dreptare vieţii, şi împărtăşirea slavei celei dumnezeieşti, deci nu ne lepăda pe noi 
de la faţa ta, Maica luminii celei neapuse. 


Cu tot sufletul şi cugetul cei din turma ta, toţi împreună bucurându-se, întru psalmi 
şi cântări duhovniceşti, şi cu cântare dumnezeiască cinstesc icoana ta, cerând ier- 
tare şi mântuire sufletelor. lar tu, Stăpână, mireasă dumnezeiască, fiind vindecarea 
noastră, aceasta dăruieşte nouă. 


Biserica ta, Fecioară, ca alt Rai s-a arătat acum având icoana ta. Ca pe lemnul vie- 
ţii, pe care toţi cu osârdie, cu bună cucernicie şi cu dragoste sărutându-o, strigăm: 
“Stăpână, pace dă nouă; Stăpână, câştigă-ne pe noi, că afară de tine altă mângâiere 
nu ştim.” 


Agonisindu-te pe tine, Fecioară, râu prea dulce şi izvor îndestulat, mană cerească, 
îmbelşugare şi dar de-a pururea curgător, cei ce viețuiesc în locaşul tău cântă naş- 
terea ta. 


Cântarea a 6-a 


Irmos: Curăţeşte-mă, Mântuitorule, că multe sunt fărădelegile mele şi mă ridică 
dintru adâncul răutăților, rogu-mă, căci către tine am strigat, Dumnezeul mântuirii 
mele. 


Către tine, Stăpână, strig întru scârba inimii mele şi, când mă afund în viforul mării 
vieţii, către tine alerg ca şi către limanul cel lin, scoate din stricăciune viaţa mea. 


Adâncul cel mai de jos al păcatelor m-a înconjurat şi se sfârşeşte duhul meu, ci 
tinde, Stăpână, braţul tău cel înalt, şi, ca pe Gavriil, şi pe mine, cel ce alerg la icoa- 
na ta, păzeşte-mă nevătămat. 


Nu mă lepăda pe mine până în sfârşit de la faţa ta, Maica luminii celei neapuse şi 
nu mă lăsa ca să mă afund întru adâncul fărădelegilor, ci mă scoate pe mine din 
tina patimilor ca să scape din stricăciune viaţa mea şi voi jertfi ţie glas de laudă şi 
de mărturisire. 


Purtând locaş al trupului cu totul spurcat, ţie, locaşului celui prea curat al Cuvân- 
tului celui veşnic, îndrăznesc în cinstită biserica ta, înaintea sfintei icoanei tale, a-ţi 
aduce nevrednicele mele rugăciuni. Deci tu, ca o milostivă, curăţeşte-mă cu bună 
îndurarea ta. 


Condac, glasul al 8-lea: 


Podobie: Arătatu-Te-ai astăzi lumii şi Lumina Ta, Doamne s-a însemnat peste noi 
care cu cunoştinţă Te lăudăm, venit-ai şi Te-ai arătat, Lumina cea neapropiată. 


De a şi fost aruncată în mare icoana ta cea sfântă, Născătoare de Dumnezeu, de 
văduva cea care nu putea să o apere de vrăjmaşi, dar s-a arătat păzitoare Athonului 
şi portăriță locaşului Iverului, îngrozind pe vrăjmaşi şi izbăvind din toate nevoile 
şi năpastele pe cei ce, în ţara noastră, cu pravoslavie te cinstesc pe tine. 


Icos: Văzând icoana Maicii lui Dumnezeu ce se arătase în stâlp de foc, adunarea 
pustnicilor din locaşul Iverului au strigat: “O, Stăpâne, învredniceşte-ne pe noi să 
primim icoana Maicii tale spre mângâierea nemerniciei noastre! Iar tu, Gavriile, 
îndrăzneşte de intră în mare şi primeşte în braţele tale vistieria ce se arată nouă, ca 
să ne fie nouă păzitoare neadormită, şi tuturor creştinilor acoperământ şi bucurie!” 


Cântarea a 7-a 


Irmos: De pogorârea lui Dumnezeu, focul s-a ruşinat în Babilon oarecând; pentru 
aceasta, tinerii în cuptor cu bucuros picior, ca într-o grădină verde săltând, au 
cântat: ",Bine este cuvântat, Dumnezeul părinţilor noştri.” 


Greşit-am, fărădelege am făcut, nu ne-am îndreptat înaintea Ta, Doamne lisuse 
Hristoase. Iar tu, Stăpâna mea, Născătoare de Dumnezeu, ca o bună, cu mijlocirea 
ta cea caldă, potoleşte focul mâniei Lui celei drepte, ca să cântăm Lui: “Părintele 
nostru şi Dumnezeule, bine eşti cuvântat!” 


Maica lui Dumnezeu, cu curgerile îndurărilor tale, rourează pe cei ce ard în cup- 
torul ispitelor şi al necazurilor, ca să se ruşineze vrăjmaşii noştri şi să cunoască toţi 
că tu una eşti, Stăpână, slăvită în toată lumea. 


Pe tine te cântăm, Maica lui Dumnezeu, ceea ce eşti scaun Împăratului slavei, mai 
cinstită decât Heruvimii, locaş însuflețit, întru care S-a sălăşluit Domnul, tărie ce- 
rească, pe care a răsărit Soarele dreptăţii, Hristos, şi te prea înălțţăm întru toți vecii. 


Tu eşti veselia celor ce viețuiesc în pustie şi mângâierea, şi lauda cetăţii împără- 
teşti, Fecioară Marie, prea lăudată şi prea înălţată în veci. 


Cântarea a 8-a 


Irmos: De şapte ori cuptorul muncitorilor haldeilor l-au ars nebuneşte, cinstitorilor 
de Dumnezeu, iar, văzându-i pe aceştia cu putere mai bună mântuiţi, Făcătorului şi 
Izbăvitorului au strigat: "Tineri, bine-L cuvântaţi, preoți, lăudați-L, popoare, prea 
înălțaţi-L întru toţi vecii!” 


Pe tine, prea curată Fecioară, Născătoare de Dumnezeu, te cântă puterile îngereşti, 
te prea înalță neamul omenesc, te binecuvântează toată făptura, primeşte şi de la 
mine, nevrednicul, lauda ce se aduce ţie. 


Călugării Athonului, cântaţi; Iviria binecuvântează; toată ţara Moldovei prea înalță 
pe Stăpâna cea bună, care varsă râuri de minuni de la icoana sa cea făcătoare de 
minuni. 


Lăudăm, binecuvântăm, ne închinăm ţie, Născătoare de Dumnezeu, cântându-ţi şi 
prea înălţându-te întru toţi vecii. 


Cântarea a 9-a 


Irmos: Spăimântatu-s-a de aceasta cerul şi marginile pământului s-au minunat, că 
Dumnezeu S-a arătat oamenilor trupeşte, şi pântecele tău s-a făcut mai desfătat 
decât cerurile. Pentru aceasta, pe tine, de Dumnezeu Născătoare, începătoriile ce- 
telor îngereşti şi omeneşti te măresc. 


Adâncimea tainei naşterii tale, mintea îngerească o înspăimântezi, Fecioară prea 
curată; icoana ta pe draci îi goneşte, că, neputând suferi să caute spre puterea ei, 
fug şi se risipesc. lar noi, cu dragoste, ne închinăm ei şi o sărutăm, şi pe tine, 
Născă-toare de Dumnezeu, te mărim. 


Veniţi toți să ne închinăm, să cădem şi să mărim pe Maica lui Dumnezeu care a 
căutat spre noi, smeriţii, şi umple de bunătăţi pe cei flămânzi, şi cu arătarea mi- 
nunatei icoanei sale, a pus întru noi semnul milostivirii. 


Născătoare de Dumnezeu, Fecioară, nădejdea creştinilor, tinde şi neamului nostru 
milele tale, care au fost cu părinţii noştri; acoperă-ne şi ne păzeşte pe noi de tot 
răul. 


O, întru tot milostivă, ajutătoarea creştinilor, nu poate, după vrednicie, limba ome- 
nească şi îngerească să te laude pe tine, ceea ce eşti mai cinstită decât toată făptura 
şi mai slăvită decât toate cele pământeşti. Ci, o, Stăpână, cu milostivire, primeşte 
de la noi această rugăciune, ce se aduce ţie şi totdeauna ne mântuieşte pe noi, că 
spre tine nădejdea ne-am pus. 


Luminânda 


Pe icoana ta cea întru tot cinstită, primindu-o Gavriil în braţe, a strigat către tine, 
Stăpână: “O, prea dulce Maică a Împăratului Hristos, fii acoperământ locaşului tău, 
bucurie tuturor creştinilor şi mijlocitoare a vieţii de veci!” (de trei ori) 


La Laude 
Stihirile, glasul al 4-lea: 


Podobie: O, prea slăvită minune! Izvorul vieţii în mormânt se pune, şi scară către 
Cer mormântul se face; veseleşte-te Ghetsimani, a Născătoarei de Dumnezeu 
sfântă casă. Să strigăm credincioşii, pe Gavriil având începător cetelor: cea plină 
de dar bucură-te, cu tine este Domnul, Cel ce dă lumii prin tine mare milă. 


O, nespusă bunătate! O, prea slăvită arătare a icoanei Maicii lui Dumnezeu, care 
străluceşte cu minunile şi luminează cu darul pe cei ce cu credinţă aleargă către ea, 
pe aceasta şi noi, cu bucurie primindu-o pe curata, dumnezeiasca pruncă, după 
vrednicie, cu cântări o cinstim şi o fericim. 


O, purtarea ta de grijă, pentru noi, Stăpână! Că astăzi, trimițând nouă minunată 
icoana ta, cu milostivire, ne dai nouă pe această păzitoare neadormită şi mângâiere 
nemerniciei noastre. Pentru aceasta, cunoscând cinstite minunile tale, cu cântări pe 
tine te mărim. 


O, prea slăvită minune! Cum icoana ta cea de foc purtătoare, drept pe valurile mă- 
rii, ca într-o căruţă se poartă, luminând minţile cu razele darului cele strălucitoare, 
această prăznuire cu cântări de bucurie cinstind-o şi noi, slavă înălțăm Născătoarei 
de Dumnezeu. 


Slavă., Și acum... 


Graiul tău plinindu-l, Maica lui Dumnezeu, prea cuviosul Gavriil, cu picioare 
neudate a umblat pe apa mării şi, primind sfinţită icoana ta, a adunat ceata, şi au 


împreunat prăznuire cu pustnicii Athonului. Deci şi noi, minunindu- ne, strigăm 
Celui întâi întru toate Pricinuitorului: “Slavă Ție, Unuia Impărate şi Dumnezeule, 
care ai săvârşit cele minunate, pentru rugăciunile Născătoarei de Dumnezeu!” 


Doxologia cea mare, troparul, ecteniile şi otpustul. 
La Liturghie 


Fericirile din cântarea a 3-a şi a 6-a. Prochimen gl. al 3-lea: Măreşte, suflete al 
meu... Stih: Că a căutat spre smerenia... Apostolul din Epistola către Evrei (LX, 1- 
7): Fraţilor, adevărat este că şi Vechiul Testament..., Aliluia, glasul al 8-lea: 
Ascultă, fucă şi vezi..., Stih: Feţei tale se vor ruga... Evanghelia de la Luca (X, 38- 
42; XI, 27-28): În vremea aceea, a intrat lisus într-un sat... Chinonicul: Paharul 
mântuirii voi lua şi numele Domnului voi chema. 


